**Doložka vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy | X |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? | X |  |  |
| 3, Sociálne vplyvy – vplyvy na hospodárenie obyvateľstva,-sociálnu exklúziu,- rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |
| 6. Vplyvy na manželstvo, rodičovstvo a rodinu |  | X |  |
| 7. Vplyvy na služby verejnej správy pre občana |  | X |  |

\* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Návrhom zákona sa predpokladajú pozitívne aj negatívne vplyvy na rozpočet verejnej správy.

Pozitívny vplyv vychádza z rozšírenia závažných priestupkov, za ktoré sa ukladajú vyššie pokuty, negatívny vplyv vychádza zo zníženia potreby udeľovať výnimky zo zákazu jazdy, teda zo správnych poplatkov za tieto výnimky. Vzhľadom na dynamický aspekt danej problematiky nie je možné uviesť konkrétne sumy zvýšenia či zníženia príjmov na rozpočet verejnej správy, avšak v konečnom súčte možno predpokladať približne neutrálny dopad.

Pozitívny vplyv na podnikateľské prostredie vychádza zo zníženia administratívnej záťaže pre tie subjekty, ktorým sa umožňuje jazdiť počas dní pracovného pokoja (ide o subjekty, ktoré mohli jazdiť počas týchto dní aj v súčasnosti na základe udelených výnimiek) a v predĺžení času jazdy, čo umožní ukončiť jazdy potreby žiadania výnimiek.

**A.4. Alternatívne riešenia**

Nepredkladajú sa.

**A.5. Stanovisko gestorov**

Bezpredmetné